Նորայր Մանճեան

Տոքթոր Նորայր Մանճեան ծնած է  1951-ին, Լաթաքիա: Քլինիքական Կենսաքիմիագիտութեան եւ Կենսագիտութեան տոքթոր: Թարգմանիչ, մամուլի աշխատակից, «Քաջաց Մատեան» հատորի հեղինակ, գեղանկարիչ, հասարակական գործիչ:

 Կենսագրութիւն 
Տոքթոր Նորայր Մանճեան ծնած է  1951-ին, Լաթաքիա, Սուրիա: Արմատներով մուսալեռցի են:  Ծնողքը Մուսա լեռան Վագըֆ գիւղէն եղած են. հայրը՝  Թովմաս Փանոս Մանճեան (1907-1979), մայրը՝ Զարուհի Ծաղիկ Գատիեան (1914-1993):  

Մանկապարտէզէն մինչեւ նախակրթարան յաճախած է Լաթաքիոյ Ս. Յակոբեանց Ազգ. Վարժարանը  եւ զայն աւարտած 1963 ին: Այդ տարիներուն, վարժարանի  տնօրէնն էր Արամ Սարգիսեանը, իսկ մանկապարտէզպանուհին՝ տիրամայր  Սիրվարդ Փոլատեան Սարգիսեանը: Գծագրութեան ուսուցիչը եղած է Վահէ Արամ Սարգիսեան, ներկայիս Մ. Նահանգներու մէջ՝ գիտնական:  Հայոց պատմութեան ուսուցիչն էր Յարութիւն Նաճարեան, գրող Ձորեցին եւ վարպետ գծագրիչ: Հայոց լեզու եւ գրականութեան ուսուցիչն էր գրող Յակոբ Սահակեանը: Անգլերէն լեզուի ուսուցիչն էր Միսակ Ջուլֆայեանը: 

Միջնակարգ ուսումը ստացած է եւ աւարտած Լաթաքիոյ «Օրթոտոքս Քըլլիէ»ի մէջ, 1966-ին: 1966ին, երկրոդական ուսումը ստացած նահատակ Ժուլ Ժամալ անուան վարժարանին մէջ, Լաթաքիա:

Տոքթոր Նորայր Մանճեանի կինը  Երեւան ծնած եւ բժշկական գիտութիւններու Տօքթոր Սօսի Հրաչիկի Գյոկչեանն է, որ աւարտած է Երեւանի Պետական Բժշկական Հիմնարկը որպէս INTERNIST: Տօքթոր Սօսի Հրաչիկի Գյոկչեան ունի գիտական տասնեակ յօդուածներ եւ 2003 ին հրատարակած է «Առողջ Ապրելակերպ» գիրքը, 3 բաժին ԿԷՏԱԲՈՒԺՈՒԹԻՒՆ-Բուսաբուժութիւն-Եօկա:

 Բարձրագոյն Ուսում 
Տոքթոր Նորայր Մանճեան աւարտած է Դամասկոսի համալսարանը Կենսաքիմիագիտութեան լիսանսով, 1979-ին, որմէ ետք աւարտած է Երեւանի Պետական Բժշկական հիմնարկը՝ քլինիքական կենսաքիմիագիտութեան մագիստրոս վկայականով, 1984 ին, իսկ կենսագիտութեան տոքթորականը ստացած է Երեւանի Պետական Համալսարանէն, 1987ին գրող եւ գեղանկարիչ լաթաքիաբնակ տոքթ. Նորայր Մանճեանի հետ :

Գիտական աշխատանքները կատարած է Հայաստանի Առողջապահութեան Նախարարութեան Լ.Ա. Յովհաննիսեանի Անուան Սրտաբանական Հիմնարկի Տարրալուծարաններուն մէջ, Փրոֆ. Նուպար Լ. Ասլանեանի ղեկավարութեամբ:
1987 էն ի վեր կը գործէ իր տարրալուծարանի մէջ, Սուրիա-Լաթաքիա:

 Ուսուցչական Ասպարէզ- Դամասկոս 
Ուսուցչութեամբ զբաղած է համալսարանի տարիներուն, երբ կը դասաւանդէր Դամասկոսի Ազգ, Զաւարեան Վարժարանին մէջ, որ հիմնուած է 1951-ին, Պապ Թումա՝ նախակրթարանի 5րդ եւ 6րդ դասարանի աշակերտներուն դասաւանդելով գիտութիւն: Նոյն ժամանակ, հայոց լեզու եւ գրականութիւն կը դասաւանդէին ներկայիս բժիշկներ տոքթ. Մանուէլ Իսկենտերեան եւ տոքթ. Սարգիս Գազանճեան, իսկ անգլերէն կը դասաւանդէր Եփրաքսէ Լիզ Ներսէսեանը:  Այն տարիներուն, վարժարանի փոխ արտօնատէրն էր Դամասկոսի թեմի ազգային իշխանութեան անդամ երեսփոխան Նիկողոս Պոյաճեանը, իսկ Դամասկոսի թեմի առաջնորդն էր Գերշ. Ոսկան Արք. Գալփաքեանը: 
1979 ին Դամասկոսի Ազգ. Զաւարեան Վարժարանի աշակերտութիւնը միացաւ Դամասկոսի Ազգ. Միացեալ Վարժարանին:

 Մամուլի աշխատակից 
Արաբերէն եւ հայերէնով ունի տասնեակ ազգային, մշակութային, հոգեւոր նիւթերու շուրջ յօդուածներ «Ազդակ»ի արաբերէն բաժնինكتاب (تاريخ تشورك مارزبان – ديرت يول في كيليكيا) الدكتور نوراير مانجيان , «Զարթօնք»ի, «Արարատ»ի եւ «Գանձասար»ի մէջ, ինչպէս նաեւ՝ ելեկտրոնային հարթակներու վրայ:

 Թարգմանութիւններ 
Արաբերէնի թարգմանած է «Առողջ Ապրելակերպ» գիրքը՝ 3 բաժին ԿԷՏԱԲՈՒԺՈՒԹԻՒՆ-Բուսաբուժութիւն-Եօկա, որ հրապարակուած է Դամասկոսի յայտնի մաթեմաթիկոս դոկտոր Ալ Ամրանի  مجلة الخيال العلمي մէջ, հետեւեալ հրատարակութիւններով՝ 2009 Յուլիս_թիւ12, 2011 Յունիս Թիւ35, 2011 Հոկտեմբեր թիւ39: 

Հրատարակութիւններ եւ Գիտական Յօդուածներ 
Տոքթոր Նորայր Մանճեան իր բանաստեղծութիւնները հրատարակուած են 2013-ին, «ՔԱՋԱՑ ՄԱՏԵԱՆ» խորագրով գիրքին մէջ, Հալէպ, Սուրիա, ԳԱՆՁԱՍԱՐ Շաբաթաթերթի տպարանՆԻՒԹԵՐ ԼԱԹԱՔԻՈՅ ԵՒ ՇՐՋԱԿԱՅՔԻ ՀԱՅ ԱԶԳԱԲՆԱԿՉՈՒԹԵԱՆ ՊԱՏՄՈՒԹԵԱՆ: Բանաստեղծութիւնները հրատարակուած են նաեւ մամուլի հարթակներու վրայ:Գոյամարտ Հայոց Տօքթ.Նորայր Մանճեան 

Ունի տպագրուած աւելի քան հարիւր գիտական յօդուած, որոնք լոյս տեսած են Հայաստանի Առողջապահութեան հանդէսին, ինչպէս նաեւ` Ռուսական «Медтехника» եւ ամերիկեան Chronobiology գիտական հանդէսներուն մէջ:
Տասնեակ գիտական յօդուածներ հրատարակուած են Սուրիական Մշակութային նախարարութեան հանդէսին մէջ՝ « Ալ Խայալ Ալ Իլմի»,  Ինչպէս նաեւ՝ Դամասկոսի Համալսարանի «Ատան Իլմի» հանդէսին մէջ:

 Ազգային Գործունէութիւն Լաթաքիոյ Համայնք 
Որպէս Լաթաքիոյ հայ համայնքի զաւակ ազգանուէր գործունէութիւն տարած է որպէս ատենադպիր 11 տարիներ շարունակ: Եղած է Լաթաքիոյ Հայոց Ս. Աստուածածին եկեղեցւոյ Թաղական  Խորհուրդի Ատենադպիր: Այդ ժամանակարջանին, վերանորոգուած է հնադարեան եկեղեցին եւ Ս. Յակոբեանց Վարժարանը, որուն կամարներուն վրայ կառուցուեցաւ երեք յարկանի արդիական միջնակարգ դպրոցը: Այդ շինարարութեան մասին մանրամասն գրած է տասնեակ յօդուածներ Հալէպի «Գանձասար» Շաբաթաթերթին մէջ:

Յիշեալ ծրագրի իրականացման ասպետական ներդրումը ունի Լաթաքիոյ փոխ   նահանգապետ եւ թաղականութեան ատենապետ երկրաչափ Պօղոս Ղազարեան եւ շրջանի երեփոխան Երջանիկ Կարպուշեան: Շինարարական աշխատանքին անձամբ հետեւած է Բերիոյ թեմի բարեջան առաջնորդ Գերշ. Տ. Սուրէն Ս.Արք. Գաթարոյեանը: Վերանորոգութեան աշխատանքին հետեւած էր եւ տեսած եկեղեցւոյ վերանորոգումը Տ. Դանիէլ Ա. Քհնյ.Գէորգեանը՝ նախքան իր վախճանումը Օգոստոս 1998-ին, դպրոցի շինութեան աւարտէն առաջ: Դպրոցի շինութեան հետեւած է նաեւ ԳԱԼՈՒՍՏ ԿԻՒԼՊԷՆԿԵԱՆ հաստատութեան հայկական բաժնի տնօրէն դոկտ. Զաւէն Եկաւեանը:

 Գծագրութեան եւ Գեղագրութեան Արուեստ 
Տոքթոր Նորայր Մանճեան կը տիրապետէ Գծագրութեան եւ Գեղագրութեան հայկական եւ արաբական տառերու Ձեռագրութեան: Ունի բազմաթիւ գեղանկարչական գործեր:  
Պետական Երկրորդական ուսումնական տարիներուն իր գծագրութեան ուսուցիչ եղած է գրող, վիպագիր վարպետ գեղանկարիչ Զաքարիա Շրէքի:   Անդամակցած է դպրոցի Գծագրութեան եւ Գեղագրութեան Խումբին: 

 Ծանօթագրութիւններ 

 Աղբիւրներ 
كتاب (تاريخ تشورك مارزبان – ديرت يول في كيليكيا) الدكتور نوراير مانجيان
حضارة كاراباخ (أرتساخ) (الجزء الأول) كاراباخ … حصن الأرمن. الدكتور نوراير مانجيان
العالمان الأرمنيان في الفيزياء النووية أبراهام وأرديم أليخانيان من علماء القرن العشرين
العالم والأكاديمي الأرميني نوراير سيساكيان (عالم من القرن العشرين)
أبحاث ودراسات حديثة في أرمينيا في مجال المعالجة المرتبطة بالزمن قراءة الكتابات المشفرة للنابغة ليوناردو دافنشي تقوم بها رسامة أرمنية
قراءة الكتابات المشفرة للنابغة ليوناردو دافنشي تقوم بها رسامة أرمنية

Ստորոգութիւն: Քլինիքական Կենսաքիմիագիտութեան եւ Կենսագիտութեան տոքթոր  
Ստորոգութիւն:Թարգմանիչ
Ստորոգութիւն:Գեղանկարիչ
Ստորոգութիւն:Մամուլի աշխատակից